Weather Updates: दिल्ली-एनसीआर के लोगों को मिलेगी उमस से राहत, इस दिन होगी झमाझम बारिश, जानें अपने राज्य का मौसम  
दिल्ली-एनसीआर के लोगों को मिलेगी उमस से राहत
सप्ताह के अंत में होगी झमाझम बारिश
 ओडिशा में भारी बारिश की भविष्यवाणी
दिल्ली-एनसीआर में इस हफ्ते के अंत में बारिश होने की संभावना है जबकि बंगाल की खाड़ी के पास एक चक्रवाती तूफान की सक्रियता से अगले 48 घंटों में ओडिशा, केरल और कर्नाटक में भी भारी बारिश होने की संभावना जताई गई है. मौसम विभाग ने शुक्रवार को इसकी जानकारी दी. आईएमडी के क्षेत्रीय मौसम पूर्वानुमान के प्रमुख कुलदीप श्रीवास्तव ने कहा, "अगले दिनों तक के लिए दिल्ली-एनसीआर में बारिश जारी रहेगी." निजी मौसम पूर्वानुमान एजेंसी स्काईमेट ने कहा कि एक बार जब ओडिशा में निम्न दबाव का क्षेत्र मध्य उत्तर प्रदेश से होते हुए उत्तर पश्चिम दिशा की ओर बढ़ जाएगा तब रविवार से दिल्ली में भारी बारिश शुरू हो जाएगी. स्काईमेट के प्रमुख महेश पलावत ने कहा, "रविवार और सोमवार को दिल्ली-एनसीआर में अच्छी बारिश की उम्मीद की जा रही है.